இந்த மாதம் நடைபெற்ற (மார்ச் 14' 2010) "கேணி" யில் எழுத்தாளர் "நாஞ்சில் நாடன்" அவர்கள் கலந்துகொண்டார். ஒரு படைப்பாளி தான் தெரிந்து வைத்திருக்க வேண்டிய மொழியின் அளவைப் பற்றி மிக அருமையாகப் பேசினார். வெறும் ஆயிரக்கணக்கான சொற்களை மட்டுமே தெரிந்துவைத்துக்கொண்டு படைப்புகளைப் படைக்காமல், நம் மொழியில் புதைந்துகிடக்கும் லட்சக்கணக்கான சொற்களைத் தெரிந்துவைத்து, அந்தச் சொற்களையெல்லாம் உங்களால் இன்னும் எவ்வளவு காலம் வாழவைக்கமுடியுமோ அவ்வளவு காலம் வாழவையுங்கள் என்றார். "என்னைப் பயன்படுத்து என்னைப் பயன்படுத்து" என்று சொற்கள் என் முன்னால் வந்து ஒன்றோடொன்று போட்டிபோடும் என பாரதிதாசன் சொல்வதுபோல, படைப்பாளிகள் முன்னால் இப்படி சொற்கள் வந்து போட்டிபோடவேண்டும் என்றார். இதற்கு அவர் நிறைய உதாரணங்களையும் சொன்னார்.